Et segadus tähtaegadega ei ole tingitud keerukast Euroopa Liidu õigusest, ilmestab vastavat olukorda käsitlev Euroopa Nõukogu ja Parlamendi direktiiv 2007/66/EÜ, millega muudeti kaht olulist hankemenetluses tehtud otsuste vaidlustamise direktiivi*. Viidatud direktiivi sätete kohaselt, kui liikmesriigid näevad ette, et igasugune tellija otsuse läbivaatamise nõue tuleb esitada enne määratud tähtpäeva, siis peab tähtaeg olema vähemalt kümme kalendripäeva kui otsus edastati faksi teel või  elektrooniliselt, või kui kasutati muid sidevahendeid, vähemalt 15 kalendripäeva.